कोलकाता से अगरतला गुवाहाटी होकर 1700 किलोमीटर है लेकिन अगर ढाका होकर जाया जाए तो ये महज 400 किलोमीटर रह जाता है। इसलिए कोलकाता से बेनापोल बार्डर और ढाका और फिर अखौरा बार्डर से अगरतला होकर बस सेवा चलाई जा रही है। इस रास्ते से लोग अधिकतम 8 घंटे में अगरतला पहुंच जाते हैं, लेकिन इस बस सेवा का लाभ उठाने के लिए आपके पास पासपोर्ट होना चाहिए। कोलकाता से सड़क मार्ग से लंबी दूरी होने के कारण ही अगरतला के लोग ट्रेन या बस के बजाय कोलकाता आने के लिए हवाई मार्ग का चयन करते हैं। ट्रेन से कोलकाता पहुंचने में 40 घंटे लग जाते हैं तो हवाई सफर महज 40 मिनट में पूरा हो जाता है।